b'\n_START_ARTICLE_\nMelquisedec\n_START_SECTION_\nPangalan\n_START_PARAGRAPH_\nNangangahulugan ang pangalan ni Melquisedec bilang "hari ng kakatuwiranan".\n_START_SECTION_\nPagkahari\n_START_PARAGRAPH_\nNaghari si Melquisedec sa Salem, ang sinaunang pangalan para sa Herusalem. Isa itong lungsod na Cananeo noong kapanahunan ni Abraham. Bukod sa pagiging hari, isa rin siyang pari.\n_START_SECTION_\nPagkapari\n_START_PARAGRAPH_\nAyon kay Jose C. Abriol, isang tunay na pari si Melquisedec na nilarawan ni San Pablo bilang isang larawan ni Hesus. Siya ang sagisag at prototipo ng "dakilang pari\'t haring" si Hesus. Magkatulad sa tatlong bagay si Melquisedec at si Hesukristo: (a) sa pagkapari, (b) sa pagkahari, at (c) pareho silang nag-alay sa Diyos ng "tinapay at alak". Kapwa nagbuhat mula sa Diyos ang pagkapari ni Hesus at ni Melquisedec. Kaiba sila kapag inihambing kay Aron dahil hindi sila nagbuhat sa lahi ni Levi.'